137 Var það nokkru fyrr sem byssa þessi kom í eigu föður míns en tófan Blóðhöttur gerði usla í fé hans . Þá er það eitt vor , að Guðný Snorradóttir , föðursystir hans , kom að Húsafelli til kolagerðar . Var hún þá við lítið búhokur í Ambáttarhól , og orðin öldruð . Bauð faðir minn henni hjálp við kolagerðina , sem hún þáði fegins hugar . Hafði hann þá byssu sína í för að vanda . Sólskin var um daginn og heitt mjög . Þegar þau eru fyrir nokkru tekin til verka , sér faðir minn , hvar tófa ein hvít á lit kemur fram á fjallsbrún - ina , nálægt svokölluðum Miðmundaslakka , og leggst þar und - ir stein einn stóran . Hefur hann orð á því við Guðnýju , að hann sjái tófuna , og óskar þess , að vera kominn þar upp með byssu sína . „ Ekki skaltu hafa af þér þessa veiðivon fyrir hjálpina við mig “ , svaraði Guðný . „ Þú skalt fara . Vera má , að veiðin heppnist “ . Faðir minn tekur þá reiðhest sinn , er ekki var langt undan . Ríður hann veg þann , sem frá bænum lá , út með fjallinu , sem var alfaraleið . Þegar hann er fyrir nokkru kominn í hvarf frá þeim stað , þar sem tófan lá , snýr hann af leið og upp á fjallið . Fer þar að brúnabaki , þar til hann er kominn móts við steininn , þar sem hann sá tóf - una leggjast . Ekki er hann fyrr kominn fram á fjallsbrún - ina en tófan er tekin á rás . Lét hann þá skotið ríða af , sem hitti tófuna beint í hjartastað . Var það hinn grimmi Blóðhöttur , sem þarna féll . Allir fögnuðu þessu happaverki , en mest þó Guðný . Taldi hún , að guðleg stjórn hefði verið hér að verki . Frændi sinn hefði gengið í lið með sér gamalli og hrumri , og nú hefði honum strax borizt að höndum heppnin , sem hefði verið í beinu sam - bandi við það , að hann var að veita henni hjálp . Ekki liðu mörg ár frá þessum atburði , þar til annar refur er lagztur á sauðfé á Húsafelli . Átti hann greni í Grenhól - um , austanvert við Húsafellsskóg , norður undan Mógilsflöt . Á laugardaginn fyrir hvítasunnu áttu Húsafellssmalar leið hjá þessu greni . Sáu þeir , að þar var dregið að af mestu rausn . Lágu þar ýmsar leifar af lambaræflum . Nú fór að vandast